[Paschalis Episcopus servus servorum Dei dilecto filio Pontio Monasterii Cluniacensis Abbati, ejusque successoribus regulariter substituendis in perpetuum. Et Religio Cluniacensis Cœnobii, cui Deo auctore præsides, et prædecessoris tui sanctæ memoriæ Hugonis Abbatis dulcissima reverendaque dilectio cogunt nos, fili in Christo charissime Ponti Abbas, tuis petitionibus indulgere. Eapropter Abbatias, vel Prioratus, qui sub prænotati Abbatis Hugonis dispositione manserunt, sub tua quoque, vel successorum tuorum dispositione permanere decernimus. Id est Moisiacum, Figiacum, Abbatiam S. Martialis Lemovicensis, Angeriacum, novum Monasterium Pictavense, Abbatiam S. Ægidii, Abbatiam Mauziaci, Abbatiam Vizeliaci, Abbatiam sancti Germani Antissiodorensis, Abbatiam S. Bertini, Abbatiam S. Vulmari, Abbatiam Unicurti, Abbatiam S. Benedicti super Padum. Prioratus Nantoaci, Gigniaci, S. Marcelli Cabilonensis, Crispejaci, Vergiaci, Paredum, Carum-locum, S. Marcelli de Salzeto, S. Salvatoris Niverni, S. Stephani ibidem, Nazaram, Charrionem, sanctum Isidorum, S. Saturninum, Salsinanias, Silviniacum, sanctam Mariam de Caritate Luperciacum, sanctum Reverianum, sanctum Martinum de Campis, Longumpontem, Conciacum, Nogentum, Leontium, Gayas, Trualdum, Ganagobium, Rozanum, sanctum Pancratium de Lewis, Montem-Acutum in Anglia, Tetfordium, sanctum Albanum de Basilea, Romanum Monasterium, Paterniacum, sanctum Victorem in Geneva, Voltam, sanctum Florum, Alairacum, Moiracum, S. Licerium, S. Orientium, Sanctum-Montem, Carennacum sanctam fidem de Morlanis, S. Eutropium, S. Mariam de Castello, S. Majolum de Papia, S. Gabrielem de Cremona, S. Paulum de Bergamo, S. Jacobum de Pontida, Bertemala, Rodobium, Castelletum, S. Gregorium de Placentia, Abbevillam, Asserentum, Alavardum, Domena, Visilia, Cabolium, Magobrium, Frodovillam Cellam in Alamannia, Roquespertum-Villaris, S. Mariam de Valle, Marciniacum, Ambertam, Rivis, Chaberos, S. Nazarium Borbonensem, Boortzium, Salas, Saltum. In locis autem, quæ sine proprio Abbate diebus Domni ac venerabilis Hugonis Abbatis fuisse videntur, numquam aliquis Abbatem ordinare præsumat. Illud etiam libertatis Cluniacensi Cœnobio firmum haberi sancimus, ut vestri Monasterii Monachi, qui ad sacros sunt ordines promovendi, à quibus malueritis Catholicis Episcopis promoveantur. Chrisma verò, si opportunitas, exegerit, in vestro faciatis Monasterio consecrari, vel à quibus volueritis Episcopis accipiatis. Si qua igitur in futurum Ecclesiastica, sæcularisve persona hanc nostræ Constitutionis paginam sciens contra eam temerè venire tentaverit, secundò, tertióve commonita, si non satisfactione congrua emendaverit, potestatis honorisque sui dignitate careat, reamque se divino judicio existere de perpetrata iniquitate cognoscat, et à sacratissimo corpore et sanguine Dei et Domini Redemptoris nostri Jesu Christi aliena fiat, atque in extremo examine districtæ ultioni subjaceat. Qui verò divini timoris intuitu custos et observator extiterit, sit super eum pax Domini nostri Jesu Christi, quatinus et hic fructum bonæ actionis percipiat, et apud districtum judicem præmia æternæ pacis inveniat. Amen. Ego Paschalis Catholicæ Ecclesiæ Episcopus. Datum apud Castellium per manum Joannis S.R.E. Diaconi Cardinalis ac Bibliothecarii, XVII. Kalendas Novembris. Indict. III. Incarnationis Dominicæ anno M. C. IX. Pontificatus autem Domni Paschalis secundi. XI.]